सिबसागड़,डिसेम्बर  17  : सिबसागड़ जिल्लानि सिंजों बोहैख्लायबोनाय बुरलुंबुथुर दैमानि खर' दिसां दैमायाव रबिबारखालि सानै लाइमोन गोजावलांनायखौ जाथायनि उनाव  24  घन्टा नागिरसेआवबो मोन्नो हायाखै ।खौरां मोन्नाय बादिब्ला हादोरसानि State Disaster Response Force ( SDRF ) आरो हादोरनि National Disaster Response Force ( NDRF ) नि मावथि सोद्रोमाफोरा नागिरनाय खामानिखौ दिनै ( समबार ) फुंनिफ्रायनो जागायफिनबाय ।मखनो गोनांदि थांनाय रबिबारखालि अनजालि चेट्रि (  17  ) आरो आरती चेट्रि (  17  ) सानै लाइमोनफोरा फुजानि उनाव मुवा बेसादफोरखौ फोजावहरनाय समाव सेल्पि लाबाय थानायावनो दैमानि दाहायजों बुसोमलांजादोंमोन ।मिथिनो मोन्नाय बादिब्ला सानैबो गोजौ फरायसालिआव फरायगासिनो दंमोन ।